
Definitio  morbi. 

P  ertussis  v ocatur  tussis  sui  generis,  contagiosa, 
epidemice  plerumque  infantes ,  rarius  adultos  infe¬ 
stans;  signata  violenti  ac  repetita  exspiratione,  in¬ 
spiratione  protracta,  angente,  constringente,  suffo¬ 
cationem  minante,  atque  peculiarem,  acutum  eju- 
lantemque  sonum  edente,  intercepta;  per  paroxis- 
mos  brevi  durantes  rediens,  ac  ructibus  muci  spu¬ 
mosi,  vel  vomitu  ipso  terminanda. 

Synonyma. 

In  diversis  regionibus  et  a  diversis  scriptoribus 
variis  pertussis  designatur  denominationibus: 

Tussis  convulsiva ,  spasmodica  nominatur,  quo¬ 
niam  multi  scriptorum,  morbum  consistere  in 
statu  organorum  spastico,  crediderunt; 

Bronchitis  epidemica  ab  illis,  qui  cum  cel.  JYLar - 
]  cus  morbum  pro  inflammatione  bronchiorum 
|  habuerunt; 

Tussis  amphimerina  /  tussicula  amphimerina ; 
tussis  quartana  ;  t.  quintana  ;  t.  quinta ,  di¬ 
versa  exacerbationum  tempora,  in  epidemiis 
variis  observata,  respiciunt; 

Tussis  ferina ,  clango s a ,  asinina ,  canina ,  so- 

num  sub  inspiratione  protracta  percipiendum 
haud  ubique  apte  significant; 

Tussis  strcuigulatoria. ,  ijifanticida ,  periculum, 
voce  pro  casibus  plurimis  nimis  minaci ,  prae¬ 
sagiunt  ; 

7  ussis  cacularis ,  Gallicum  Coqueluche  inter¬ 
pretatur; 

Pertussis  rebellem  morbi  diuturnitatem ,  in  casi¬ 
bus  vix  non  singulis  observandam,  spectans, 
nomenque  late  notum,  nec  ad  ideas  seducens 
erroneas,  praeplacuit; 

Germanis  vocatur,  .Keidjfjuffen ,  ©ftcf ftufren,  $icf* 
fniften,  $rampffjuffrn ,  2Sred)Jjufien,  bfauer 

,  ©cbeffjuffen,  (£fe(sf;uften ;  f 

Gallis  vocatur  Coqueluche;  toux  quinteuse; 
architoux  des  enfans; 

Italis  pertosse;  tosse  fiera,  asinina,  canina,  con- 
vulsiva;  mal  dei  castrone; 

Anglis  Chin  cough ;  Kink-cough,  Hooping-cough ; 
Whooping-cough, 

Brevis  conspectus  historicus. 

Jam  in  Hippocratis  scriptis  morborum  inve¬ 
niuntur  imagines  descriptae,  quae  pertussim  depin¬ 
gere  videntur :  quae,  si  huic  non  omni  ex  parte 
covrespondent ,  tamen  illa  opinio  majori  evincitur 
verisimilitudine,  si  colligitur,  quod  atmosphaerae 
efficientiae  nocivae,  cui  nunc  originem  semper 
debet  pertussis,  in  illo  jam  tempore  efficaces  esse 
debuerint.  Sic  etiam  in  operibus  Mesue  et  Avi- 
cennae  obveniunt  sententiae,  quae  idem  testantur. 
Injuste  igitur  novam  ,  nostrisque  temporibus  natam. 

atque  non  absimili  modo,  uti  variolae  et  syphilis 
ex  Africa  et  India  orientali  ad  nostras  regiones 
transvectam,  morbi  formam  crediderunt  Basseville 
et  Bosenstein . 

|  Certiora  istius  vestigia  repetimus  ex  saeculo 
; decimo  quinto,  quo  in  Gallia  anno  1414  epidemice 
I' regnans,  nomine  Coqueluche  fuit  designata.  Simi¬ 
les  epidemiae  redierunt  anno  1510,  quam  vero 
Wichmann  pro  angina  membranacea  habet,  et 
anno  1557  et  1580,  Ex  illo  tempore  omnes  Euro¬ 
pae  provincias  indeterminatis  intervallis  perva¬ 
gata  terruit  parentes,  et  copiose  jugulavit  infantes. 
Magnam  vero  obtulerunt  singulae  epidemiae  diffe¬ 
rentiam  respectu  durationis,  extensionis,  maligni¬ 
tatis,  propagationis  atque  symptomatum  ;  unde  de- k 
scriptionum  a  se  invicem  deviationes  sunt  expli¬ 
candae.  ' 

Permulti  atque  expertissimi  medici  studio  in¬ 
defesso  terribilem  hunc  nepotum  hostem  debellare 
contenderunt,  inter  quos  praecipue  nominari  meren¬ 
tur  ;  Salius  diversus  Mercuriali,  Alberi  as ,  Hoff- 
manti ,  JButter ,  Werlhof,  Huxham ,  Holdefreund , 
Hasler ,  Danz ,  Baldamus ,  Sicli ,  J aliti ,  Aut  en- 
rieth ,  i Marcus  ,  Hufeland ,  Henkc ,  Haas; e  et 
m.  aL 

*  / 

t  Morbi  decursus  et  symptomata. 

Clarior  ut  appareat  morbi  imago,  in  stadia 
tria,  quibusdam  phaenomenis  delineata,  medici  jam 
antiquiores  pertussim  sejunxerunt:  quamvis,  hu¬ 
mana  mens,  quae  molitur  audacter  naturae  impertiri, 
jncassum  in  re  ipsa  offendere  studebis,  ea  stadia 

a  se  invicem  sejuncta  si  credideris;  transitum  ubi¬ 
cumque  in  rerum  natura  ,  indeque  in  pertussis  pro¬ 
gressu  locum  habente. 

Haec  tria  stadia  sunt  sequentia: 

1.  Stadium  c at arrhale  ( invasionis ,  eruptionis), 

2.  Stadium  convulsivum  ( nervosum ,  acmes ). 

3.  Stadium  cxpectorationis ,  criseos  (declinatio^ 

nis,  decrementi). 

Stadium  cata rrh ale. 

Praegressa  lassitudine  universali  oritur  tussis  , 
qua  symptoma  constantissimum ,  catarrhosae  val¬ 
de  similis,  nihilominus  tamen  sonu  sui  generis, 
acutiori,  clangosa,  brevi,  sicca,  titillationis  sensu, 
quandoque  leni  dolore  pungente  sub  sterno  juncta 
experto  cognoscenda.  Decies  usque  vigesies  de  die 
recurrens,  vesperi  ad  mediam  noctem  usque  et  ter¬ 
tia  quavis  die  exasperatur.  Non  raro  levis  oppres¬ 
sio  pectoris,  raucedo  et  symptomata  anginosa  ac¬ 
cedunt.  Oculi  valde  sensiles,  obiter  rubentes,  la¬ 
crimantes,  aegre  ferunt  lucem;  nares  sunt  siccae, 
aut  fluidum  stillant  aquosum  cum  frequenti  sternu- 
tatione. 

9 

Febris  pari  passu  procedit,  his  symptomati¬ 
bus  associata,  manifestans  se  horripilationibus,  ca¬ 
lore  modico,  fugaci  alternantibus,  pulsu  frequen¬ 
ti  ,  pleno ,  duriusculo  ,  haud  raro  parvo ;  cepha¬ 
laea,  siti  adaucta.  Iisdem  stipatur  exacerbationibus 
quae  tussi  sunt  solennes;  sudore  terminatur,  prae¬ 
cipue  circa  caput  et  pectus  prorumpente.  Remissio¬ 
nes  sunt  adeo  luculentae ,  ut  typus  febris  iriultis  in¬ 
termittens  sit  visa.  Gradus  febris  est  vel  mitis , 

vel  sub  epidermis  fervidioribus,  favente  genio  reg¬ 
nante,  et  in  subjectis  irritabilibus,  plethoricis  in. 
tensior  observatur* 

Quo  propius  accedit  stadium  convulsivum,  eo 
vehementiora  etiam  fiunt  symptomata. 

|  Duratio  hujus  stadii  varia  est ;  a  tribus  aut 
quatuor  diebus  ad  integram,  tres,  imo  quatuor 
septimanas  extenditur. 

Nonnulli  pertussim,  quin  stadium  catarrhosum 
praecesserit,  statim  cum  stadio  convulsivo  incipien¬ 
tem  observasse  dicunt. 

Stadium  ponvulsivum. 

Omnia  in  hocce  stadio  adsunt  symptomata, 
in  praecedente  jam  descripta,  gradu  nonnisi  ad¬ 
aucto.  Symptoma  characteristicum  offert  tussis, 
quae  praegressis  nunc  singulari  atque  ingrato  titil¬ 
lationis  aut  pressionis  sensu  ad  scrobiculum  cordis , 
sive  bronchos,  tracheam,  laryngem  percipiendo, 
et  anxietate ,  quae  parvulos  fulcra  prehendere , 
pectus,  praecipue  si  fulcra  desiderantur,  pronare 
decumbentes  repente  exsilire  cogit;  exspiratione 
frequentius  repetita,  citata,  violenti,  quam  exspi¬ 
ratio  excipit  rarior,  altior ,  sibilans,  sonora,  ma¬ 
gis  protracta;  haec  scena  bis,  ter,  sexies  aut  oc¬ 
ties  usque  intra  horae  sexagesimam  partem  redit 
alternatim;  donec  integer  paroxysmus  duas  ad  de¬ 
cem  usque  horae  sexagesimas,  intervallis  brevibus 
intercurrentibus,  durans,  expectoratione  muci  par¬ 
ci,  spumosi,  aut  adeo  tenacis,  ut  ex  ore  pendens 
digito  immisso  exsumi  debeat,  sive  hujus  aut  ci¬ 
borum  vomitu,  sive  sternutatione  finitur. 

Sonus  ob  glottidis  contractionem  spasticam 
ortus,  cum  afini  galliae  voce  vix  comparandus, 
adeo  est  peculiaris ,  ut,  qui  semel  eum  audiverit, 
ex  sonu  solo  morbum  cognoscere  possit.  Respi¬ 
ratio  summo  gradu  est  turbata;  facies  turgida,  ru¬ 
bra  aut  caerulescens,  oculi  protuberant,  lacrymas 
fundunt,  labia  livent,  frons  sudore  tegitur  frigido, 
extremitates  frigent,  urina,  flatus  et  alvus  invo¬ 
luntarie  expelluntur,  circuitu  sanguinis  impedito; 
hocce,  ad  caput  congesto,  e  naribus,  ore,  pulmo¬ 
nibus,  auribus  eruor  evacuatur ;  imo  oculorum  al-i 
buginea  et  palpebrae  eodem  suffusae  quandoque  ap¬ 
parent.  Sub  insultu  vehementi  concidit  aeger,  ac¬ 
cedit  asthma  cum  suspensis  pro  tempore  tussi  et  re¬ 
spiratione,  quod,  rarius  tamen,  in  suffocationem; 
aut  syncopen  transit.  Finito  tandem  paroxysmo, 
aegrotuli  delassati  per  breve  tempus  adhuc  lacry- 
mantur,  suffulciunt  caput,  ac  si  dormire  vellent,  ce¬ 
phalaeam  accusant,  difficilius  respirant,  donec  di-l 
sparentibus  omnibus  symptomatibus  pristinam  recu-j 
perant  hilaritatem;  non  raro  tamen  morositas  re-# 
manens  adauctam  testatur  sensilitatem. 

Multi  medicorum  confirmant,  pertussim  ty¬ 
pum  constantem  ,  et  quidem  intermittentem  sem** 
per  servare;  quibus  tamen  experientia  plurimorum; 

•  aliorum  obstat,  quod  quidem  tempore  vespertino 
saepius,  attamen  etiam  aliis  diei  horis  obvenire 
consuescat.  Typum  in  casibus  nonnullis  non  solum» 
tertianum ,  sed  etiam  quartanum  aut  quintanum1' 
fuisse  visum,  traditur;  unde  nomina  tussis  quarta* 
na  et.  <s.  p. 

Praeter  expositas  sanitatis  turbas  in  infantibus 


sanis  vix  aliae  oriuntur;  in  debilioribus  vero,  tene¬ 
rioribus  atque  irritabilioribus  haud  secus  sub  morbo 
vehementiori ,  ut  in  epidemiis  nonnullis  observa* 
tur ,  febris  dentio  evolvitur  nocte  et  tertia  quavis 
die  exacerbanda;  accedunt  aegrotuli  pallor,  acula 
lassitudo,  animus  dejectus,  morosus,  inquietus, 
anxius,  appetitus  nimius,  sitis  intensa,  alvus  mo¬ 
do  obstipa,  modo  laxa,  junctaque  tenesmo  ,  soni' 
nus  absque  requie ;  respiratio  difficilis ,  tussis  chro. 
nica,  pulsus  parvus,  debilis,  irregularis,  digestionis 
et  nutritionis  vitia,  macies,  marasmus,  aliaque 
multa  et  dubia  mala  secundaria, 

Duratio  hujus  stadii  est  varia,  a  quatuordecim 
diebus,  quod  brevissimum  est  visum,  ad  tres  us* 
que  aut  quatuor  septimanas  plerumque  extensa , 
raro  in  menses  aut  annum,  uti  Cullen  observavit, 

protrahitur. 

\ 

Stadium  decrementi* 

■v 

Lenta  pede  stadium  convulsivum  in  hocce  tran¬ 
sit.  Eadem  ratione,  ac  in  stadio  catarrhali  orta  fue¬ 
runt,  symptomata  morbosa  recedunt.  Tussis  insul¬ 
tus  sunt  rariores  et  mitiores :  plerumque  nocte , 
de  die  plurimum  post  prandium  aut  post  motus 
corporis  vehementiores  recedunt,  Sonus  tussis  ad¬ 
huc  remanet  sibilans,  altior  atque  sonora;  conge¬ 
stiones  vero  et  totius  corporis  concutiones  minuun¬ 
tur.  Febris  disparet,  respiratio  fit-  liberior ,  appeti¬ 
tus  et  alvus  normales.  Sputa ,  ab  initio  tenacia » 
alba  fiunt,  consistentia,  cocta,  globosa;  solvun¬ 
tur  sine  difficultate  cum  aegri  levamine;  cutis  tran- 
spiratione  universali  redeunt  vires,  et  elapsis  tribus 

aut  quatuor  septimanis  clauditur  hocce  stadium  et 
integer  morbus. 

Sectio  cadaverum. 

Cadavera  secta  aut  signa  spastica  aut  inflam¬ 
matoria  ,  plus  minus  extricata  obtdlerunt.  Inter¬ 
dum  pulmones  fuerunt  compressi  aut  aere  repleti, 
interdum  colore  caeruleo  tincti ,  cum  pleura  costali 
concreti;  pericardium  non  raro  fluido  seroso  reple¬ 
tum  ,  bronchia  muco  tenaci  obducta  ( Henke ),  Alii 
pulmones  invenerunt  inflammatos,  suppuratione 
correptos  {Armstrojig ,  Fosquillon) ;  aut  laryngem, 
et  pharyngem  suppurantes  (. Astrue )  ;  bronchia  in¬ 
flammatione,  imo  gangraena  affecta,  colore  ex 
fusco  -  rubro  tincta,  materia  puriformi  adeo  reple¬ 
ta,  ut  vix,  quomodo  aeri  pateat  exitus,  concipi 
possit ;  alio  casu  trachea  materia  puriformi  reple¬ 
ta,  pars  ejusdem  infima  leviter  rubens,  bronchia 
profunde  rubra ,  spumam  puriformem  continentia 
(Alarcus ) ;  glandulae  bronchiales  admodum  tumi¬ 
dae  ^J,Fra?ik^\  hepar  grande,  in  thoracis  cavum 
propulsum  (J.  Fra/ik);  cystis  fellea  bili  albida  re¬ 
pleta  {Girtanner}  ;  colon  transversum  dilatatum, 
descendens  angustatum  ( J Frank )  ;  nervi  vagi ,  in 
cavo  thoracis  decurrentis,  rubor;  nervi  phrenici 
molliores,  et  versus  inferiora  quidquam  tumidi; 
nervus  sympathicus  magnus,  indeque  enati  splanch¬ 
nici  duriores;  plexus  coeliacus  durior,  paululum- 
que  incrassatus  inventi  sunt  ( Hufeland ), 

In  quibusdam  casibus  vero  nil  abnorme  investi¬ 
gatori  expertissimo  sese  obtulit. 

Huc  spectat  quoque  observatio,  quod  cadavera 

ingenti  pediculorum  copia  fuerint  foedata ,  quin 
antea  in  aegris  ipsis,  aut  in  illis,  quibus  circum¬ 
dati  fuerunt,  unicus,  illorum  fuisset  observatus, 

\  -  • 

Causarum  scrutinium.  ,  - 

Discernuntur  causae  pertussis  in  praedisponen - 
tes  et  occasionales : 

1,  Causae  praedisponentes : 

a)  Constitutio  acris  atmosphaerici  sui  generis  ; 
quamobrem  pertussis  morbus  est  epidemicus,  ra¬ 
rissimis  casibus  sporadice  occurrens.  Quamvis 
usque  nunc  ignotum  sit,  in  quo  haec  consti¬ 
tutio  aeris  consistat,  tamen  edocuit  experientia, 
quod  tales  epidemiae  semper  sub  aere  humido — 
frigido ,  praecipue  sub  finem  auctumni  et  in- 
eunte  vere,  si  temperatura  tepida  frigore  sae¬ 
pius  variat,  oriantur.  Ex  his  insimul  patet,  cur 
tales  epidemiae  saepius  in  regionibus  septem- 
trionalibus,  quam  meridionalibus  obveniant. 

b)  Aetas  infantilis ;  pertinet  enim  inter  morbos 
infantum  ,  raro  ante  annum  aetatis  primum, 
plerumque  inter  hunc  et  duodecimum  obvenit; 
rarissime,  qui  vigesimum  annum  jam  transe¬ 
gerint,  et  inter  hos  feminae  frequentius  ,  gra¬ 
vidae  et  puerperae  ,  quam  viri  corripiuntur. 

In  constitutione  scrophulosa,  irritabililate  cor¬ 
poris  totius  aucta,  singularem  latere  dispositionem, 
observatio  vix  eruet,  quum  grassante  epidemia  in¬ 
fantes  sine  discrimine  ejusmodi  corripiantur,  vero- 
similius  vero  visum  est,  irritabilitatem  organorum 
respirantium  auctam,  qualem  pneumoniae,  morbilli 
relinquunt,  ad  pertussim  disponere,  quibus  accessisse 
non  raro  observabatur. 


2.  Causae  occasionales , 

Quin  sententiam  medicorum  veterum,  qui,  uti 

Rivinus,  Linne ,  Dessault,  pertussim  ex  insectis, 

/ 

inspiratione  organis  respiratoriis  susceptis,  aut  e 
muco  tenaci,  in  bronchiis  haerente,  derivarunt,  ul¬ 
terius  exponam;  refrigerium  et  contagium  com¬ 
memorare  opus  est, 

a)  Refrigerium  ;  quod  pertussis  inde  oriatur,  nemo 
amplius  dubitat:  imo  pertussis  sporadica  tem¬ 
peraturae  vicissitudine  repentina  provocatur  in 
infantibus,  mutationibus  istis  non  assuetis.  Ma¬ 
gis  vero  sensibus  patet  refrigerii  actio  ,  ubi  in 
i  multas  insimul  agit,  et  inde  epidemicam  per¬ 
tussim  provocat,  Semper  vero  dispositio  re¬ 
quiritur,  qua  praesente  pertussis  potissimum 
tempestate  aeris  tepida,  humida,  frigore  repen¬ 
tino  aut  ventis  frigidis  alternante,  provocatur. 
In  hisce  insimul  causa  latere  videtur ,  cur  mor¬ 
bus  in  regionibus  septemtrionalibus  frequentius, 
quam  meridionalibus  occurrat, 

£)  Contagium .  De  natura  hujus  morbi  contagiosa 
vix  non  omnes  consentiunt ,  atque  eandem 
affirmantes  sequentibus  innituntur  suffulcris: 
pertussim  hominem  adgressam  omnem  in  mor¬ 
bum  eundem  delere  dispositionem,  hinc,  velut 
alii  morbi  contagiosi  solerent,  nonnisi  semel 
eosdem,  liinc  rarius  homines  obrepere  adultos, 
nisi  morbo  ipso  nondum  exantlato,  ut  sub  ejus^ 
dem  primordiis  visum,  receptivitatem  retinue¬ 
rint  ,  pertussim  omnibus  ejusdem  familiae, 
domus,  urbis  infantibus  contagio  per  medicos 
aliosque,  imo  per  animalia  translato  communi-* 

cari,  ita  quidem,  ut,  quam  sequitur,  via  erui 
et  demonstrari  possit; —  eundem  grassari  sub 
diversa,  imo  opposita  tempestate;  —  salvos 
tandem  manere  sollicite  separatos.  Huic  sen¬ 
tentiae  eo  magis  assentire  cogimur,  quo  magis 
quotidiana  observatio  eandem  verum  demon¬ 
stret.  Quod  adversarii  objiciunt :  pertussim 
semel  perpessos  haud  semper  a  contagione  re¬ 
petita  tutos  vivere,  sub  certa  rerum  positione 
de  aliis  quoque  morbis  cantagiosis  valet;  quod 
de  origine  morbi  et  modificationibus  ex  aeris 
tempestatisque  influxu  epidemico  affirmant,  non 
negat,  pertussim  illis  generatam  contagione 
propagari.  — 

Nec  de  natura  hujus  contagii  hucusque  penitus 
convenere  scriptores.  Girtanner  ex  typo  pertussis 
tertiano,  eoque ,  quod  ipsa  cum  febri  intermittente 
quandoque  alternet ,  contagium  illius  cum  paludum 
miasmatibus  convenire  contendit,  verum  notandum, 
in  plagis,  febribus  intermittentibus  faustis,  omnibus 
fere  morbis  typum  placere  intermittentem*  Authen- 
rieth,  qui  per  lympham,  ex  pustulis  inunctione  un- 
quenti  cum  tartaro  emetico  provocatis -desumptam, 
inoculatione  pertussim  generari  opinatur,  materiale 
huic  supponit  contagium,  cui  Rufeland  obsistit, 
affirmans ,  contagium  istud  non  materiale,  sed  libe¬ 
rum  esse  irritamentum,  nervos  pneumonogastricos 
et  phrenicum  afficiens,  quos,  in  pertussi  defunctis, 
mutatos  invenit;  et  quum  ex  nervorum  istorum 
diramificatione  et  decursu  symptomata  pertussi  pe- 
culiaria  facilius  sane  explicentur,  plurimi  recentio- 
rum  huic  opinioni  nomina  sua  dederunt.  Observa- 

tioni  minime  obsone  putant,  contagium  hocce  in  se¬ 
cundo  demum  morbi  stadio  evolvi,  latere  in  aegri 
exhalatione,  minusque  volatile  esse,  quam  aliorum 
morborum  contagiosorum  ,  e,  g.  exanthematum 
contagium. 

Haud  secus  de  morbi  ipsius  natura  multis , 
oppositisque  opinionibus  pronuncktis,  defensis  ac 
refutatis,  adhuc  sub  judice  lis  est.  Quod  Whatt  et 
Marcus  de  inflammatoria  illius  natura  et  cum  bron¬ 
chitide  identitate  cadaverum  sectione  seducti  faten¬ 
tur,  haud  minus  rara  quam  perniciosa  visa  valet. 
Oppugnant  enim  huic  opinioni  sequentia:' 

Bronchitis  incipiens  remediis  opportunis  per* 
saepe  suffocatur; 

Pertussis  sub  therapia  aptissima  stadia  sua 

absolvit ; 

/ 

B.  tussis  brevis,  fere  continua ; 
j P.  intervalla  plurium  horarum  concedit;  / 

i 

B .  pectus  continuo  occupatum ; 

P ,  sub  intervallis  liberum  (in  morbo  simplici) ; 
B .  vox  rauca; 

P.  ejulatus  sonorus; 

B .  febris  et  symptomata  catarrhalia; 

P,  sub  primo  duntaxat  stadio,  serius  nulla  in 
morbo  simplici ; 

B.  decursus  rapidus ; 

P.  lentus ; 

B ,  duratio  brevis; 

P  longa; 

B .  sputa  copiosa  ; 

P.  parciora; 

P.  sporadice  occurrit; 


»7 


P.  epidemice ; 

B.  methodus  antiphlogistica  convenit; 

P.  sub  primo  solum ,  et  incipiente  secundo  sta¬ 
dio,  aut  morbo  composito;  serius  nervina, 
narcotica  magnum  plerumque  praestiterunt 
effectum ; 

B .  sanatio  spontanea  perraro  contingit  aut  nun¬ 
quam  ; 

jP.  frequentissime. 

Alii  demum  morbi  sedem  in  ventriculo  quaesi¬ 
verunt;  attamen  injuste,  nam  symptomata  gastrica 
sub  pertussi  aut  nulla,  aut  nullius  sunt  momenti* 
Ex  omnibus  his  patet,  naturam  pertussis  ex 
omni  parte  haud  esse  notam ;  hoc  vero  patet ,  mor¬ 
bum  esse  sui  generis  et  indeterminati  decursus, 
rebellem,  contagiosum  ,  sub  stadio  primo  inflam¬ 
mationis  aut  irritationis  in  organorum  respirantium 
membranis  characterem  offerentem,  partim  influxi- 
bus  epidemicis,  partim  contagio  provocandum,  ac 
plerumque  unica  solum  vice  infestantem. 

Exitus  morbi. 

\  ,  •  V 

Transit  pertussis  aut  in  sanitatem ,  aut  in  mor¬ 
bos  secundarios ,  aut  in  mortem . 

ia)In  sanitatem  modo  jam  descripto ,  sympto¬ 
matum,  praesertim  tussis  insultuum,  respectu 
frequentiae  et  vehementiae,  imminutione,  spu¬ 
tis  coctis,  criticis,  quin  alia  organorum  respi¬ 
rationis  remanerent  gravamina. 
b)  Morbis,  tussim  convulsivam  sequentibus,  adnu- 
merantur:  affectiones  organorum  respirationis 

chronicae,  haemoptoe,  phthisis  pulmonalis  et 
trachealis  purulenta,  asthma.  Oriuntur  inter¬ 
dum  morbi  systematis  lymphatici,  praesertim 
ubi  dispositio  jam  adfuit,  uti  scrophulae,  atro¬ 
phia ,  rhachitis;  morbi  organici,  uti  struma, 
cophosis,  herniae  et  prolapsus,  tandem  para¬ 
lyses  nervi  optici  et  olfactorii ;  debilitas  func¬ 
tionum  psychicarum,  verosimiliter cerebri  com¬ 
motionibus  aut  effusionibus  diversi  generis  pro¬ 
ducta. 

c)Mors  sequitur  aut  repente  sub  tussis  insulto, 
mox  suffacatione,  mox  apoplexia  ob  conge¬ 
stiones  sanguinis  et  circulationem  impeditam  ; 
aut  complicatione  cum  aliis  morborum  formis, 
praesertim  typho,  morbillis,  aut  pneumonia, 
in  gangraenam  ruente;  aut  morbis  secundariis. 

Prognosis* 

Pertussis  nostris  regionibus  quidem  non  sem- 
perlethali terminatur  exitu;  tamen  propter  morbos 
secundarios,  persaepe  sequentes,  prognosis  num- 
quam  non  summa  circumspectione  est  statuenda. 
In  specie  dependet  prognosis  : 

1.  a  charactere  morbi ;  interdum  enim  adeo  est 
lenis,  ut  sub  regimine  congruo  absque  medica¬ 
mentis  vix  non  omnes  sani  evadant  aegrotuli. 
Narrantur  vero  et  epidemiae,  quae  pestis  emu- 
lae  latas  edidere  strages,  quales  illae  seculi 
decimi  sexti  et  decimi  septimi  traduntur; 

2.  ab  aegri  aetate ;  quo  junior  enim  aeger,  eo 
perniciosior  est  morbus,  infra  annum  plerum- 

que  lethalis,  Secundum  Culleri  observationem 
infantes  annum  tertium  raro  evadunt,  quod 
de  singulis  epidemiis  valeat.  Raro  pertussis 
adficit  adultos,  et  multo  minori  vehementia 
ac  periculo ; 

3.  ab  aegri  constitutione;  infantes  tenelli,  graci¬ 
les,  dispositione  ad  phthisim  pulmonalem  haere* 
ditaria,  thorace  deformi,  pulmonibus  per  mor¬ 
bos  praegressos  debilitatis ,  tuberculis  obsessis 
adfecti  saepissime  periclitantur.  Robusti  i  ple- 
thorici  primum  stadium  aegre  sustinent;  in 
adfectiones  nervosas  dispositi  sub  stadio  se¬ 
cundo  in  discrimine  versantur; 

^  ab  anni  tempore  ;  gravissima  est  pertussis, 
hieme  regnans;  minus  periculosa  aestate; 

5.  a  morbi  compositione ,  complicatione  et  aegri - 
tudinibus  forte  sociis ;  lethalis  praecipue  per¬ 
tussis  morbillis,  variolis  quoque,  minus  scar¬ 
latina,  scrop hulis ,  rhachitide  complicata.  Ob¬ 
servatum  contra  in  epidemiis  singulis,  vario- 
las  cum  pertussi  commercium  aversari.  Impe- 
tigenes  (scabies,  tinea,  miliaria  etiam)  per¬ 
tussi  tela  obtundere  visae.  Infantes  affectionis 
bus  convulsi  vis  expositi,  vermibus  vexati, 
dentitione  difficili,  quibusque  pertussi  bron¬ 
chitis,  pneumonia,  encephalitis,  hydrocepha- 
lus,  febris  nervosa  accedunt,  in  majora  discri¬ 
mina  conjiciuntur,  suffocatione  aut  apoplexia 
haud  raro  tolluntur; 

6.  a  tussis  ipsius  vehementia  et  durationc\  quo 
vehementior  enim  tussis,  eo  major  periculum. 


et  quo  diuturnior,  eo  magis  mala  posthuma 
timenda. 

7,  a  symptomatibus  quibusdam ;  horum  sequen¬ 
tia  empiria  docet:  morbus  non  est  periculosus, 
cujus  sub  induciis  longis  aegrotulus  bene  va¬ 
let,  etiamsi  insultus  ipsi  vehementiores  essent, 
libere  et  profunde  respirat  ,  quiete  dormit, 
appetitu  gaudet  normali,  nec  febri,  nec  alvo 
tenetur  obstipa:  contra,  quo  fervidior  febris, 
quo  difficilior  respiratio,  eo  pejus;  vomitus 
et  sternutatio  sub  finem  paroxsymi  plerumque 
fausta,  nisi  priori  nimio  aut  frequentiori neces¬ 
saria  nutritio  retineatur.  E,xpectoratio  nimia 
haud  secus  ac  deficies  mala,  sic  et  diarrhoea 
mediocris  bonam  numeratur  in  partem,  nimia 
debilitat,  constatque,  iis  insultus  vehementio¬ 
res  accedere,  quibus  vomitus  negatus,  et  alvus 
obstipa  sunt.  Epistaxis  modica  sub  primo  prae¬ 
cipue  stadio  in  individuis  plethoricis  atque 
morbo  in  inflammationes  proclivo  bona;  sub 
opposita  rerum  positione  et  nimia  quavis  hae¬ 
morrhagia  mala.  Quo  magis  sonora  inspiratio, 
eo  vehementius  malum.  Symptomatibus  tussis 
subito  disparentibus  pneumonia  instans  timea¬ 
tur.  Oedemata  mprbo  initiante  displicent,  se¬ 
rius  vix  terrent; 

8.  a  regimine  diaetetico  et  therapia ,  externis¬ 
que  circumstantiis  pluribus ;  quo  aptius  regi¬ 
men,  quo  faustiores  circumstantiae  externae, 
quo  magis  congrua  therapia,  eo  minus  peri¬ 
culum. 

Divisio  morbi. 

Est  pertussis  aut  simplex  aut  complicata ;  por¬ 
ro  sporadica ,  endemica  aut  epidemica. 

Simplex  est,  qualis  in  individuis  bene  consti¬ 
tutis,  alias  sanis,  sub  epidemia  atque  constitutione- 
annua  alio  charactere  laterali  destituta  obseryatur ; 
stadia  sua  rite  absolvit,  infansque,  sub  induciis  ob¬ 
servatus,  praeter  pertussim  nullius  alieni  morbi  in¬ 
dicia.  manifestat* 

Complicatur  pertussis: 

1*  affectionibus  inflammatoriis ;  in  subjectis  ro¬ 
bustis,  plethoricis,  favente  constitutione  annua 
et  epidemica,  serius  regiminis  aut  tractaminis 
perversi  culpa,  organorum  praecipue  respi¬ 
rantium,  eoque  facilius,  .quo  magis  diathesis 
scrophulosa  evoluta,  tubercula  pulmonum, 
aut  horum  per  praegressos  morbillos  recepti- 
vitas  aucta  existunt.  Haec  complicatio  haud 
ubique  facilis  est  distinctu  ;  difficillima  vero,  si 
brevia  intervalla  observationi  ceduntur*  Est 
tamen  et  libero  tempore  febris  continua,  calor 
altior,  sitis  intensior,  pulsus  frequentior,  do¬ 
lor  in  pectore  premens  angensque  et  constans, 
inspiratio  profunda  non  concessa,  situs  in  dex¬ 
trum  aut  sinistrum,  aut  in  utrumque  latus  de¬ 
negatus; 

2.  affectionibus  gastricis ,  praecipue  regnante 
genio  bilioso,  in  male  nutritis,  muco  copioso 
onustis;  vermibus  vexatis,  habituali  alvi  ob¬ 
structione  ,  dentitione  difficili  laborantibus. 
Cognoscitur  ejusmodi  complicatio  e  causa,  ano- 

rexia,  lingua  spurca,  halitu  foetente,  ructi¬ 
bus,  diarrhoea  aut  alvo  obstipa ,  cephalaea 
gravante,  albuginea  oculorum  flavente,  mo¬ 
rositate  ,  delassatione  majore ,  aliisque  signis 
gastricis ; 

3*  febribus  catarrhalibus ,  rheumaticis ,  inter - 
mittente ,  lenta ,  exanthematicis ,  uti:  mor¬ 
billis,  scarlatina,  variolis,  angina,  parotide, 
dissenteria  ,  quandoque  fortuita  dentitione  , 
quae  omnia,  facilius  distinguenda,  in  progno- 
sim  influunt; 

4.  haemorrhagiis  ex  oculis,  auribus,  cavo  oris, 
pulmonibus;  syncope ;  apoplexia ;  phthisi  pu¬ 
rulenta  bronchiali  et  pulmonali  ;  incontinen¬ 
tia  urinae ,  vitiis  organicis  diversi  generis  : 
prolapsibus  et  herniis. 

Therapia. 

Numquam  obliviscatur  medicus,  pertussim 
morbum  esse  contagiosum,  qui  ad  normam  cujus* 
vis  morbi,  contagio  orti,  decursum  suum  absolvit; 
nullamque  sufficere  artem  aut  medicamentum,  quo 
contagium  semel  conceptum  exstinqui  aut  decursus 
abbreviari  possit. 

Remedia  in  pertussi  a  diversis  medicis  adhi¬ 
bita  si  respicimus,  innumera  mox  summa  laude 
commendata,  mox  rejecta  invenimus.  Ex  illis  quae¬ 
dam  specificis  in  hunc  morbum  viribus  instructa 
sunt  divulgata.  —  Quum  vero  pertussis  diversis  sta¬ 
diis  alium  semper  offert  characterem,  facile  inde 
colligitur,  quod  tractandi  methodus  diversa  sit  opor¬ 
teat  pro  diversitate  characteris ,  quem  morbus  sin- 

gulis  stadiis  prae  se  fert,  pro  diversitate  characte¬ 
ris  epidemiae,  constitutionis  atmosphaerae  et  aegri ; 
et  modificationem  patiatur,  si  aliis  morbis  compli¬ 
cationem  iniverit.  Quum  vero  pertussis  sive  spo- 
radice,  sive  epidemice  orta,  contagio  latius  pro¬ 
pagetur,  magni  sane  erit  momenti,  illius  commer¬ 
cium  evitare,  receptivitatem  expositorum  immi¬ 
nuere,  contagii  vero  concepti  vires  destuere.  Hinc 
retineantur  aut  separentur  sani  ab  aegris,  et  con¬ 
valescentibus,  evitentur  vestes  et  utensilia  infecta. 
Receptivitas  erga  pertussis  contagium  nullo  hucus¬ 
que  noto  remedio  deletur  aut  imminuitur,  nisi  mor¬ 
bo  ipso;  caveant  tamen  adulti  et  praepositi,  ne 
infantes  regiminis  aut  diaetae  errores  committant, 
aut  animi  detineantur  pathematibus,  quamvis  subi¬ 
tus  terror  remedium  pro  pertussi  quondam  habeba¬ 
tur.  Nec  vaccina,  uti  opinati  sunt,  contra  pertus- 
sim  tuetur.  Fumigationes  ex  pice  navali  aut  tere¬ 
binthina  respirationis  organa  irritando  dispositionem 
augere  magis,  quam  contagium  destruere  valent. 

Proxima  igitur  indicatio ,  contagio  jam  con¬ 
cepto,  quum  nec  haec  causa  occasionalis,  nec  aeris 
tempestatisque  conditio  amoveri  queat ,  in  morbi 
sanationem  dirigatur.  Suadet  vero  experientia  mul¬ 
tiplex,  regimen  diaeteticum  atque  therapiam  cha¬ 
racteri  sub  stadiis  singulis  praedominanti ,  inflam¬ 
matorio,  sive  nervoso,  sive  debilitatis  ac  relaxa¬ 
tionis  adcommodare,  morbum  compositum  aut  com¬ 
plicatum  simplicem  reddere,  symptomata  nimis 
molesta  aut  periculosa,  quousque  licuerit,  pacare, 
tandem  recidivas  et  morbos  praecavere  secundarios.  s 
His  licet  omnibus  expletis  nunquam  continget,  mor- 

bum  in  medio  sufflaminare  decursu ,  qui  ceu  con¬ 
tagiosus  stadia  su^.  absolvit,  quorum  ante  termi¬ 
num  aeger  neutiquam  sanari  poterit ;  illud  tamen 
obtinuisse  certe  juvabit,  quod  pertussis  curriculum 
,  mansuetius  ociusque  absolvendo  morbos  secundarios 
rarius  relinquens,  nec  facile  recidi vans,  in  sanita¬ 
tem  sit  transitura. 


Stadium  primum. 

In  hocce  stadio  character  inflammatorius  -ca- 
tarrhalis  plerumque  praedominat;  hinc  methodus 
indicata  est  plus  minus  antiphlogistica ,  diaphore¬ 
ticae  juncta;  prouti  nempe  inflammationes  topicae 
aut  febris  urget. 

Ubi  igitur  bronchiorum  affectio  atque  febris 
mere  est  catarrhalis,  adhibeantur  emollientia,  pa¬ 
cantia,  mucilaginosa ,  infusa  et  decocta  ex  herba 
et  radice  Althaeae,  flor.  Verbasci,  radice  Salep, 
Hordeo  mundato,  Oryza;  emulsiones  amygdalinae, 
quibus  stadio  hocce  ad  finem  vergente  tepide  su¬ 
mendis,  lenia  diaphoretica,  infusum  florum  Tiliae, 
Roob  Sambucei,  rad.  Ipecacuanhae  parvae  doses, 
pulv.  Doweri  species  ex  radice  Ipecacuanhae 
cum  Extracto  Hyoscyami,  adduntur;  quo  tempore 
aegrotulos  insimul  in  lecto  servari  juvabit. 

Si  vero  febris  est  inflammatoria  cum  pulsu 
pleno,  duro,  cuti  sicca  aut  arida,  siti  magna,  uri¬ 
na  flammea,  parca,  alvo  obstipa,  congestiones 
caput  versus ,  tussi  vehementi ,  clangosa ,  sicca , 
aut  sputis  cruentis,  ictibus  sub  sterno,  pro  febris 
ipsius  intensitate  modo  hirudines  pectori  adplican- 
dae,  modo  venaesectiones  requirentur,  nisi  fors 

haemorrhagiae  spontaneae  sufficientes  illarum  vices 
expleverint.  Venaesectionum  tamen,  imo  hirudi¬ 
num  applicationis  indicatio  ingeniose  eruatur  opor¬ 
tet,  omneque  nimium  hic  eo  magis  nocebit,  quo 
magis  succedens  stadium  nervosum ,  ut  feliciter 
superetur,  requirit  vires.  Tenella  aegroti  aetas  ab 
induciis  non  absterreat.  Medicamentis  mucilaginosis , 
emulsis,  solventia  addantur  antiphlogistica,  Nitrum, 
sales  neutri  mitissimi,  Cremor  Tartari,  Sal  Seig- 
netti.  Manna,  lamarindi,  Pruna,  radix  Grami¬ 
nis;  adhibeantur  pediluvia,  balnea,  clysmata emol¬ 
lientia,  cautius  Sinapismi. 

Non  raro  pertussis  symptomatibus  gastricis 
juncta  incedit;  hoc  in  casu  praeter  diaetam  restric¬ 
tam  cura  incipienda  erit  pro  re  nata  modo  solven¬ 
tibus,  decocto  Graminis,  extracto  Graminis,  Oxy- 
meile,  salibus  neutris  supra  nominatis,  et  eccopro- 
tices  vegetabilibus,  sale  Ammoniaco,  solutione  tar-  *- 
tari  emetici  dosi  refracta,  urgentibus  vero  sive  per 
'vomitum,  sive  alvum  evacuationibus,  iisdem  reme¬ 
diis,  dosi  plena  applicatis,  clysmatibus  emollienti¬ 
bus,  aut  si  tubus  intestinalis  languet,  vermes  ad¬ 
sunt,  radice  Rhei,  Calomele. 

Cavendum  tamen,  ne  evacuationibus  phlogi- 
sticis  et  fortioribus  tubi  intestinalis  oriatur  irritatio 
major,  aut  evacuationibus  nimiis  frangantur  vires, 
augeatur  irritabilitas ;  quamvis  sint  medici ,  qui  in 
purgantibus  specifici  quidquam  querunt. 

Si  muci  tenacis  impeditur  ejectio ,  solutionem 
Tartari  emetici  refracta  sive  plena  dosi  ,  Ipeca- 
cuanha  dosi  plena  aliquoties  de  hebdomate,  salem 
ammoniacum,  Oxymel  simplex  aut  Scyllae,  Scyllam 

ipsam,  Sulphur  Antimonii  aurati,  et  aptas  harum  com- 
binationes;  minus  vero  olea,  mucilagines,  syrupos 
et  emulsa  adhibebis,  ventriculum  gravantia,  appeti¬ 
tum  prosternentia,  digestionem  debilitantia,  alvum 
obserentia.  Nec  pediluvia  et  balnea  universalia  hic 
praetervidenda,  quorum,  praecipue  stadio  hocce 
ad  finem  vergente,  tum  in  secretionem  cutaneam, 
tum  ad  moderanda  symptomata  spastica  egregia 
est  virtus.  Si  in  tenellis,  debilioribus,  sensilioribus 
quandoque  sub  hoc  stadio  symptomata  accederent 
spastica,  balnea,  enemata  ex  infuso  florum  Chamo¬ 
millae,  radice  Valerianae,  cum  Assa  foetida ;  flores 
Zinci,  magisterium  Bismuthi,  Moschum  melius  et 
tutius  adhibebis,  quam  narcotica  fortiora,  impri¬ 
mis  Opium,  quod  congestiones  ad  caput  nimis  auget. 

Sit  praeterea  diaeta  medicaminibus  adcommo- 
data,  i.  e.  tenuis,  victus  vegetabilis,  digestu  facilis; 
aer  ab  omni  alieno  admisto  liber,  purus,  tempe¬ 
ratura  modica,  diu  noctuque  aequabilis,  animus 
corpusque  quieta. 

Stadium  secundum. 

Nec  sub  hoc  stadio  therapia  semper  est  eadem. 
Plerumque  enim  ineunte  hoc  stadio  inflammatorius 
character  adhucdum  praedominat,  interdum  majori 
gradu,  ac  stadio  praegresso,  quem  ulteriori  de¬ 
cursu  character  spasticus  excipit.  Hinc  methodus 
est  adhibenda  antiphlogistica  ineunte  stadio  secundo, 
gradu  diverso  ,  pro  symptomatum  vehementia. 
Porrigantur  Nitrum  cum  decoctis  mucilaginosis, 
oleosa;  hirudines,  imo  etiam  venaesectiones  adhi¬ 
beantur;  quibus  remediis  tamdiu  est  continuendum, 

donec  febris  atque  symptomatum  inflammatorio¬ 
rum  imminutio  sputaque  cocta  statum  spasticum 
indicant.  Ad  remedia  hoc  in  statu  summis  laudibus 
commendata  pertinent:  , 

1.  Opium ,  quod  debita  circumspectione  adhibi¬ 
tum  egregios  hic  edit  effectus;  efficit  enim  in¬ 
sultus  rariores,  breviores,  leniores,  somnum 
quietum,  promovet  secretionem  cutaneam,  im¬ 
minuit  aut  tollit  vomitum  excedentem,  anget 
appetitum  ,  roborat  digestionem  ,  consopit 
diarrhoeam,  convulsiones.  Sollicite  vero  respi- 
ciatur  sub  ejus  usu  status  capitis ,  ad  quod  alio- 
quin  sub  tussis  insultibus  major  est  sanguinis 
congestio.  Eligantur  itaque  induciarum  spatia 
atque  dosi  porrigatur  minima  infantibus  nempe 
infra  annum  £  gutta;  a  4—6  annos  ,  4—6 
guttae  tincturae  Opii.  Praescribitur  in  decoctis 
mucilaginosis  aut  infusis  vel  aquis  aromaticis 
cum  syrupo,  mucilagine,  aut  sola  cum  oeleo- 
«accharo,  etiam  cum  infuso  levi  radicis  Ipeca- 
cuanhae,  vino  Antimon.  Huxhami  pro  exac¬ 
tiore  indicatione  in  individuis  singulis;  prae¬ 
sente  debilitate  universali  majore ,  et  morbo 

ad  finem  vergente  cum  Chinae  extracto ,  infusor 
decocto. 

2«  Hyoscyamus  vix  minori  laude  dignus,  cujus 
extractum  infantibus  a  1—3  grana  'per  diem 
>  s*ve  solum,  sive  cum  parva  Ipecacuanhae  dosi 
in  speciem  pulveris  Doweri  nuptum,  aut  cum 
vino  emetico  Huxhami  porrigitur. 

3.  Cicutae  extractum  rarius  quidem  nunc  adhi¬ 
bitum,  attamen  praecipue  a  Jahn  tunc  lauda- 

tur,  dum  glandulae  lymphaticae  simul  tumidae, 
obstructae  vel  induratae  ,  aut  impetigines  ad¬ 
sunt.  Dosis  sit  inter  J  —  £  gran.  ter  de  die. 

4)  j Belladonna  maximas  sibi  promeruit  laudes; 
Schaeffer  ejus  radicem  adhibuit  mane  et  vespe¬ 
ri  tanta  dosi,  donec  narcoseos  phoenomena  in 
conspectum  venirent,  adhibitis  simul  emeticis , 
purgantibus,  clysmatibus  et  infrictionibus.  Tu¬ 
tius  videtur  Jahn  praescriptum ,  qui  grana  de¬ 
cem  ad  viginti  foliorum  in  tribus  aut  quatuor 
unciis  aquae  infundit,  hujusque  colaturam  do- 
sibus  caute  augendis ,  donec  levis  oriatur  ver¬ 
tigo,  propinat.  Haud  minorem  tamen  ac  opium 
et  hoc  remedium  cautelam  sibi  exposcit,  quum 
sanguinem  ad  encephalon  adeo  congerat,  ut 
hydrops  ventriculorum  cerebri  inde  ortus  sit. 
Henke  radicem  Belladonnae  a  i — l  granum  cum 
sulphuris  Antim,  aurati  dosi  eadem  cum  fructu 
adhibuit; 

*  / 

5)  Moschus  praeter  multos  medicos  etiam  ab 

Hufeland,  qui  praeter  naturalem  et  artificialem 
adhibere  suadet,  magno  cum  fructu  in  usum 
tractus  fuit.  Non  minorem  effectum  vidit  Haase 
in  complicationibus  pertussis  cum  morbillis  aut 
typho ; 

6)  Ammonium  ejusque  praeparata ;  Spiritus  salis 
Ammon.  aquosus,  et  oleosus  Sylvii;  sal  C.  C. 
et  liquor  C.  C.  succinatus ,  ex  quibus  ultimum 
praeparatum  maximum  meretur  laudem ; 

Z)  Radix  Ipecacuanhae  aut  per  se,  aut  cum 
Opio  sub  forma  pulveris  Doweri,  praesertim 
sub  finem  stadii  secundi; 

$)  Antimonialia  :  vinum  emeticum,  sulphur  aurat. 
Antim:  Kermes  mineral,  et  Tartarus  emeticus 
omni  tempore  in  pertussi  fuerunt  adhibita,  aut 
qua  diaphoretica,  aut  qua  expectorantia,  aut 
qua  emetica ; 

g)  Emetica  commendantur  sub  finem  stadii  se¬ 
cundi,  ubi  mucus  tenax  in  bronchiis  haerens 
respirationem  impedit,  tussimque  provocat,  aut 
ubi  complicatio  cum  sordibus  gastricis  a^est; 
huic  usui  inserviunt  Tartarus  emeticus,  vinum 
emeticum ,  aut  radix  Ipecacuanhae. 

Ad  medicamina  boc  stadio  commendata  perti¬ 
nent  adhuc:  aqua  Laurocerasi;  Ledum  palustre; 
extractum  Pulsatillae  nigricantis,  Lactucae  virosae, 
Nicotianae;  nux  vomica;  Dulcamara;  Camphora; 
floresZinci ;  radix  V  alerianae ;  gummi  Ammoniacum, 
Quajacum;  Naphthae;  Assa  foetida;  Calomel  et 
Acidum  muriaticum,  quorum  virtus  observationi¬ 
bus  singulis  nondum  satis  agnita  existit. 

Ad  remedia  externe  adhibenda  pertinent:  in?» 
halationes  vaporum  emollientium,  serius  leviter 
aromaticorum;  cataplasmata  callida,  pectori  impo¬ 
nenda ,  praecipue  in  adultis;  infrictiones  remedio¬ 
rum  antispasmodicorum  ad  pectus,  balnea  univer¬ 
salia  cum  sapone,  aut  cum  lacte,  et  serius  cum  in¬ 
fusis  aromaticis ;  derivantia  varia ;  uti:  vesicantia, 
scrobiculo  cordis  aut  inter  scapulas  applicanda;  sina¬ 
pismi  ad  suras;  pediluvia  irritantia  inditis  cinere  aut 
farina  seminum  sinapis,  clysmata  leniter  irritantia, 
inunctiones  plantarum  pedum  succo  Allii  aut  Cepae 
expresso,  aut  tinctura  Cantharidum;  inunctiones 
unquenti  Authenrithii. 

Authenricth  hujus  linquenti  ex  axungiae  porci 
partibus  octo,  Tartari  emetici  lina  cum  dimidia 
compositi,  inunctione  pertussim  absque  omni  reme¬ 
dio  interno,  quasi  per  metastasim  criticam  artificia¬ 
lem  sanari  affirmavit,  eamque  ipse  in  duobus  epi- 
demiis  odeo  felici  cum  successu  sanavit,  ut  ne  unus 
quidem  aegrotulorum  obiret/  Quod  vero  ut  obti¬ 
neatur,  unquentum  nominatum  magnitudine  nucis 
avellanae  ad  regionem  ventriculi  aut  scrobiculum 
cordis  ter  de  die  eo  usque  inungatur,  donec  vesicu¬ 
lae  in  loco  inunctionis  institutae  enatae  in  pustulas 
variolis  veris  maturis  similes,  atque  hae  in  ulcera 
plana ,  marginibus  quidquam  elatis  cincta ,  latius 
proserpentia  et  utcunque,  sed  brevi  dolentia  abi¬ 
verint.  Ulceribus  hisce  evanitis  cicatrices,  a  variolis 
relictis  similes  ceu  sola  hujus  medendi  methodi 
incommoda  remanent.  Quae  eodem  ipso  tempore 
cum  pustulis  ad  locum  institutae  inunctionis  in  ge¬ 
nitalibus  utriusque  sexus  oriri  dicuntur  pustulae  hu- 
mectantes,  multumque  gravantes,  quasque  J .  Frank 
a  fortuita  unquenti  translatione  derivat,  ultro  exsic¬ 
cantur  ,  hinc  exigui  momenti  sunt.  Alii  vero  loco, 
quam  scrobiculo ,  inunctum  unquentum  non  sanat, 
quod  ab  irritatione  adhaesionum  diaphragmatis,  sub 
pertussi  valde  patientis,  ad  sanationem  necessaria 
derivatur.  Sub  hoc  tractamine  pertussis  intra  decem 
aut  duodecim  dies  absque  omni  alio  manifesto  phae¬ 
nomeno  critico  tollitur,  ea  quidem  ratione  mira,  ut 
insultus  rariores  quidem  redeant,  verum  si  vehe¬ 
mentiam  eorum  respexeris,  ultimus  haud  minor 
sit,  ac  quivis  sub  acme  accedens.  Pertussi  sic  peni¬ 
tus  abacta  ,  aut  ulceribus  magnitudinem  unguis 

digiti  minimi  adultorum  adeptis,  exsiccari  curentur, 
quodsi  non  fit,  si  contra  increscunt  et  dolent,  fo- 
l  mentis  ex  decocto  saturato  Cicutae  tractentur*  Effec- 

i 

!  tus  hujus  tractandi  methodi  a  multis  iisque  exper- 
|tissimis  medicis  tantis  effertur  laudibus,  ut  ubi sen- 
i  silitas  infantis  nimis  tensa,  aut  inepta  matrum 
misericordia  non  obstat,  in  pertussi  simplici,  prae¬ 
cipue  ubi  remedia  interna  respuuntur,  ad  ejusdem 
imitationem  urgeamur*  Tinctura  Cartharidum  sub 
diuturna  pertussis  duratione,  magna  laxitate  et  secre¬ 
tione  muci  tenacis  copiosa,  minime  vero  sub  statu 
plethorico  ad  inflammationem  prono,  a  gutta  una 
ad  tres  bis  terve  de  die  cum  oeleosaccharo  et  mu- 
cilagine,  gummi  arabico,  seu  absque,  seu  cum  dosi 
parva  Opii ,  aetati  et  individualitati  congrua* 

Diaeta  sit  minus  restricta  ;  cibi  concedantur 
animales,  pinquedine  destituti,  facile  digerendi, 
lac,  juscula  non  pinguia,  embemmata,  aut  vege¬ 
tabiles  non  inflantes*  Sit  tamen  coena  frugalis*  Quo 
magis  paroxysmi  vomitu  terminantur ,  eo  frequen¬ 
tius,  sed  parcus  concedatur  victus. 

Nec  necesse  aegro  decumbere  lecto,  imo  anni 
tempore  et  tempestate  faventibus  libero  gaudeat 
Jove*  Caveat  tamen  refrigerium.  Curentur  nunc, 
praecipue  juniores,  ab  adulto  experto,  qui  acceden¬ 
tibus  paroxysmis  corpus  aegrotuli  apte  suffulciat, 
praecaveat  lapsum,  atque  mucum  tenacem,  suffo¬ 
cationem  quandoque  minantem,  digiti  cauti  auxilio 
ex  ore  extrahat# 

Stadium  tertium. 

Status  inflammatorius  nunc  penitus  evanuit, 
auctaque  organorum  respirationis  sensilitas  minui- 


tur;  attamen  secretio  muci  [oronchialis  nunc  praedo- 
minat;  hinc,  si  regulariter  hocce  stadium  decurrit, 
paucis  solummodo  medicamentis  opus  est;  transi¬ 
mus  nempe  ad  methodum  roborantem,  nutrientem» 
ad  remedia  amara,  Lichenem  islandicum ,  Chinam, 
balnea  simplicia,  seu  leniter  aromatica,  nutrimenta 
facile  digerenda,  aerem  purum,  calidum,  cerevi- 
siam  amarescentem,  vinum  suadentes.  Si  vero,  quod 
saepe  fit,  pertussis  insultus  sub  hoc  stadio  continuant, 
muci  nimis  tenacis  expectoratio  gravatur,  remedia 
sub  stadio  praecedente  nominata  quoque  continuen¬ 
tur,  praecipue  Antimonialia  dosi  refracta,  hepar 
sulphuris  salinum, Ipecacuanha,  Hyoscyamus, Opium, 
horumque  apta  connubia, 'inhalationes  emollientes, 
balnea.  Si  in  subjecto  torpido,  minime  irritabili 
muci  secretio  excedit,  expectorantia  magis  irritantia 
conveniunt,  Scilla,  Ipecacuanha,  Tartarus  emeti¬ 
cus  dosi  refracta  et  plena,  Kermes  mineralis,  Assa 
foetida,  Spiritus  salis  Ammoniaci  vinosus,  anisatus, 
et  hic  praecipue  Cantharides  qua  derivans  ad  organa 
urinalia. 

Si  tandem  vires  aegri  ad  imum  delapsae  sunt, 
atque  nimia  muci  secretio  debilitate  et  laxitate  su¬ 
stinetur  sicque  phthisi  minatur  pituitosa,  tonica  ad¬ 
hibentur,  Lichen  islandicus,  Cortex,  qua  infusum, 
extractum,  tinctura,  quum  praeparata  fortiora  vix 
ferrent  aegrotuli. 

Morbus  recidivus  factus  non  aliam  expostulat 
medendi  methodum,  ac  jam  indicata  est;  verum 
debilitas  a  morbo  praegresso  relicta  bene  respiciatur, 
hinc  stadio  secundo  praeterlapso  mox  ad  tonica  fiat 
transitus. 

Theses  defendendae. 


/  I. 

Pertussis  non  est  bronchitis  epidemica, 

II. 

Est  differentia  infer  atmosphaeram  et  ae’rem  atmosphaericum, 

III. 

Errant,  qui  anatomiae  scrutimcn  jam  finitum,  illiusque  stu¬ 
dium  medico  supervacaneum  esse  opinantur. 

IV. 

Operatio  chirurgica  non  pars  medicinae ,  sed  potius  symbo¬ 
lum  illius  totalitatis. 


V. 

Botanices  studium  practicum  contra  hypochondriam  materia* 
Um  remedium  aptissimum. 


VI. 


t 


Ophthalmiatrices  praxin  adgrediens  medicus  prius  in  totius 
medicinae  vasto  imperio  peritus  sit  oportet. 

VII. 

Non  existit  morbus,  qui  Tn  oculo  illiusque  ambitu  sedem 
quoque  habere  non  possit. 

vni. 

Morbum  graviorem  aestumare  lucri  cujusdam  causa  mercato¬ 
rem  potius  quam  medicum  designat. 

IX. 

Omnes  morbi  chronici  inflammationis  sunt  sequelae. 

X. 

Continua  remediorum  variatio  vacillantem  designat  medicum, 

XI. 

Prophilaxis  in  morbis  contagiosis  summe  momentosa. 

XI T. 


Observatio  cel.  Brodie ,  quod  coxitis  in  uno  aut  altero  tex¬ 
tu  ,  quibus  coxa  componitur,  oriri  possit,  in  praxim  nullum  exer¬ 
cet  influxum. 

XIII. 

Separatio  medicinae  ab  chirurgia  perfectioni  utriusque  nocet. 

XIV. 

Idem  morbus  pro  diversitate  subjecti  diversam  exposcit  me¬ 
delam. 

XV. 

Dentitio  difficilis  ad  morbos  infantiles  disponit. 

XVI. 

Non  dantur  signa  conceptus  facti. 

XVII. 

Fistula  lacrymalis  canaliculi  ope,  sicuti  Dupuytren  con¬ 
tendit,  non  sanatur. 


